На основу члана 76. став 1., члана 77. став 1., а у вези са чланом 78. Закона о приватизацији ("Службени гласник РС", број 83/14, 46/15, 112/15 и 20/16 - аутентично тумачење), члана 32. Закона о локалној самоуправи („Службени гласник РС“, број 129/07, 83/14 – др. закон и 101/16 – др. закон), члана 2а. Закона о пореском поступку и пореској администрацији („Службени гласник РС“, број 80/02, 84/02 - исправка, 23/03 - исправка, 70/03, 55/04, 61/05, 85/05 - др. закон, 62/06 - др. закон, 63/06 – исп.др.закона, 61/07, 20/09, 72/09 - др. закон, 53/10, 101/11, 2/12 - исправка, 93/12, 47/13, 108/13, 68/14, 105/14, 91/15- аутентично тумачење, 112/15, 15/16 и 108/16), Закључка Владе Републике Србије 05 Број: 023-3362/2016 од 25.03.2016. године и члана 41. Статута Општине Владичин Хан ( „Службени гласник Пчињског округа“, број 21/08 и 8/09 и „Службени гласник Града Врања“, број 11/13, 5/17 и 14/17), Скупштина општине Владичин Хан на седници одржаној дана 11.02.2018. године, донела је

**ОДЛУКУ О ОТПИСУ И КОНВЕРЗИЈИ ПОТРАЖИВАЊА**

**ПОВЕРИОЦА У ТРАЈНИ УЛОГ У КАПИТАЛУ ГРАЂЕВИНСКОГ ПРЕДУЗЕЋА ГП „МОСТОГРАДЊА“ АД, БЕОГРАД**

Члан 1.

Отписују се потраживања Општине Владичин Хан, Грађевинског предузећа ГП „Мостоградња“ АД, Београд, матични број: 07023251, у укупном износу од 11.328,85 динара за период од 01.09.2015. године до 31.12.2015. године.

Члан 2.

Конвертују се потраживања Општине Владичин Хан, Грађевинског предузећа ГП „Мостоградња“ АД, Београд, матични број: 07023251, у укупном износу од 428.752,43 динара доспелих на дан 31.08.2015. године у удео локалне самоуправе у капиталу ГП „Мостоградња“ АД, Београд.

Члан 3.

 Отпис потраживања за период од 01.09.2015. године до 31.12.2015. године и конверзија потраживања доспелих на дан 31.08.2015. године Грађевинског предузећа ГП „Мостоградња“ АД, Београд, реализује се као мера у поступку приватизације и реализације унапред припремљеног плана реорганизације (УППР).

Члан 4.

 Овлашћује се Председник општине Владичин Хан Горан Младеновић да потпише уговор о конверзији потраживања у капитал .

Члан 5.

 Одлука ступа на снагу осмог дана од дана објављивања у „Службеном гласнику града Врања“ .

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-15/13/18-IV/04 ПРЕДСЕДНИЦА,**

 **Данијела Поповић**